**Starpnovadu jauniešu sadraudzības pasākums- nakts sporta spēles**

**„Kustīgs un vesels”.**

Jauniešu klubs „D.E.M.O.” sadarbībā ar Skrundas jauniešu centra jauniešu darba grupu organizē starpnovadu jauniešu sadraudzības pasākumu- nakts sporta spēles „Kustīgs un vesels”. Pasākums tiek īstenots kā jauniešu iniciatīvas projekts, kura ietvaros jaunieši mācās plānot, īstenot un vadīt vienaudžiem interesējošus pasākumus, aktivitātes, no paveiktā gūstot dzīvei un darba tirgum noderīgas prasmes, kā arī kopīgi socializējoties, gūstot prieku un iepazīstot jaunus draugus vienaudžu vidū.

**Pasākuma norises laiks:** 27. – 28. novembrī

**Vieta:** jauniešu kluba D.E.M.O. telpās Nīgrandes pagastā, Kalnu ielā 2, Saldus novadā.

**Dalībnieki:** jaunieši vecumā no 13- 25 g.v.

**Pasākuma mērķis:** veicināt jauniešu iniciatīvu īstenošanu, popularizēt brīvā laika pavadīšanu aktīvi, sportiski, veselībai draudzīgi, bez atkarību izraisošu vielu klātbūtnes.

***Pasākums bez alkohola vai citu apreibinošu vielu klātbūtnes.***

**Pasākuma programma:**

16.00 Skrundas novada jauniešu izbraukšana no Skrundas, Amatnieku ielas 1.

17.00 Militārā trasīte (dalībniekiem jābūt līdzi laika apstākļiem atbilstošam apģērbam āra aktivitātēm, rēķinoties, ka drēbes aktivitāšu laikā var tikt nosmērētas, kā arī lukturītim un skaliem un malkas pagalei). Visas līdzpaņemtās lietas jāievieto mugursomā.

20.30 Vakariņas (katrs dalībnieks pats parūpējas par sev nepieciešamajiem pārtikas krājumiem, ņemot tos līdzi).

21.00 Loku šaušanas cīņas „Tautas bulta” (tērpties sportošanai atbilstošā apģērbā un apavos).

24.00 Nakts volejbols.

2.30 Dejas un spēles (ikviens dalībnieks aicināts sagatavot aktivitāti, kuru novadīt pasākuma dalībniekiem- vienaudžiem).

Naktsmiers: laikā, kad katrs pats jūt nepieciešamību pēc naktsmiera un atpūtas.

10.00 Brokastu laiks- kopīga gatavošana.

10.30 Rīta rosme (ikviens dalībnieks aicināt sagatavot vingrojumu, kas ļaus visiem kopā pamosties, izkustēties).

11.00 Kopbilde, kontaktu veidošana, sirsnīgas sarunas, pošanās mājup.

**Līdzi ņemamās lietas:**

* āra apstākļiem piemērotas drēbes;
* lukturītis;
* malkas pagale un skali;
* sportošanai piemērots apģērbs un apavi;
* maiņas drēbju kārta;
* piederumi gulēšanai telpās (paklājiņš, guļammaiss);
* pārtika un dzēriens savām vajadzībām;
* nepilngadīgām personām- obligāta rakstiska vecāku atļauja.

Lai nodrošinātu nokļūšanu uz pasākuma norises vietu, kā arī, lai veiksmīgi saplānotu aktivitāšu gaitu, dalībai pasākumā jāpiesakās iepriekš (līdz 25.11.2015.). Skrundas novada jaunieši aicināti sazināties ar Skrundas novada pašvaldības jaunatnes lietu speciālisti Baibu Eversoni, zvanot pa tel. 29852292 vai rakstot baiba.eversone@skrunda.lv Nīgrandes pagasta jaunieši aicināti sazināties ar jaunatnes lietu koordinatoru Nīgrandes pagastā Viktoru Ozolu, zvanot 29988805 vai rakstot viktors.ozols@inbox.lv